Manage team collaboration with Microsoft Teams

Na stránke Microsoft learn som si vybral študijný program zaoberajúci sa Microsoft Teams. Tento študijný program obsahuje päť modulov, kde každý sa podrobnejšie zaoberá určitým problémom

Microsoft Teams pomáha spojiť či už zamestnancov konkrétnej firmy alebo žiakov a učiteľov v školách. Microsoft Teams licencie vie spravovať globálny admin skrz admin centrum. V Microsoft Teams sú ľudia organizácie rozdelení do tímov podľa konkrétnych kritérií (napríklad žiaci 2.A). Nie každý tím je potrebný stále a preto je možné tímy vymazať po skončení ich významu.

Microsoft Teams je možné podľa potreby používať na mnohých zariadeniach, ako napríklad počítač, tablet, telefón a dokonca aj pomocou webovej aplikácie skrz podporovaný prehliadač. Je to preto, že nie vždy majú zamestnanci prístup k ich počítaču. Microsoft Teams taktiež ponúka mobilné plány, aby ľudia ktorí nemajú stabilný alebo žiadny internet sa mohli stále zúčastňovať konferencií.

V menších organizáciách je možné si vytvoriť tím pre celú organizáciu. Tento tím je takzvaný „dynamický tím“ teda sa automaticky aktualizuje v prípade pridania alebo vymazania používateľa. V každom tíme sa nachádza vlastník, teda ten kto tím vytvoril, a člen, teda ten kto bol pozvaný vlastníkom. Podľa potrieb organizácie je možné sprístupniť aj „hosťovský prístup“ pre ľudí mimo organizácie a „externý prístup“ pre ľudí z inej organizácie. Toto je potrebné napríklad pri videokonferenciách s členmi inej firmy.

Do Microsoft Teams je možné podľa potreby pridať rôzne aplikácie a takzvaných „botov“. Aplikácie ako kalendár, chat, hovory a súbory pomáhajú zlepšiť prehľad v organizácii. Boti môžu mať rôzne účely podľa toho, na čo ich daná organizácia potrebuje.

Pomocou Microsoft Teams je možné robiť konferencie pre rôzne veľké skupiny ľudí. Dajú sa taktiež nastaviť rôzne pravidlá konferencií, ako napríklad zapnúť či vypnúť čakáreň. Ak sa spustí nahrávanie, ukladá sa automaticky na cloudové úložisko organizácie. V prípade vymazania tímu, bude táto nahrávka dostupná ešte 21 dní.

Microsoft Teams je užitočná aplikácia pre každú organizáciu, ktorá potrebuje mať komunikačný kanál so zamestnancami. Ponúka veľa funkcií ktoré pomôžu zvýšiť produktivitu a spája ľudí, ktorí môžu byť ďalej od seba pre efektívnejšiu kooperáciu.